Source: http://muhaz.org/cartea-federatiei-romane-de-natatie-v2.html?page=7
Timestamp: 2018-09-24 06:25:16+00:00
Document Index: 27521838

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 2']

C.21 CONTROLUL FINANCIAR - Cartea Federatiei Romane de Natatie
C.21.1. Anul fiscal al FINA este anul calendaristic. Pentru fiecare an calendaristic, Trezorierul Onorific va pregâţi o declaraţie financiară. Aceste declaraţii financiare anuale vor fi auditate de un contabil autorizat şi necesită aprobarea Biroului FINA.
C.21.2. Declaraţiile financiare de la sfârşitul celui de-al patrulea an şi declaraţia rezultatelor financiare pe patru ani, pregătite de Trezorierul Onorific şi audiate de un contabil autorizat vor fi trimise membrilor.
Litigiile între FINA şi oricare dintre membrii săi sau membrii individuali sau între membrii FINA , care nu sunt soluţionate prîntr-o decizie a Biroului FINA pot fi trimise la arbitraj de oricare dintre părţile implicate la Tribunalul de Arbitraj pentru Sporturi (CAS), de la Lausanne. Orice decizie luata de Tribunalul de Arbitraj va fi definitiva şi executorie pentru parţile interesate
C.23 TIPĂRIREA REGULAMENTULUI
Regulamentul FINA este numai pentru beneficiul membrilor şi poate fi retipărit sau tradus de membrii săi, sub responsabilitatea lor, cu întelegerea faptului că în toate cazurile în care textul tradus diferă ca interpretare, varianta în engleză va fi cea acceptată. Orice alte organizaţii care doresc să publice acest regulament vor obţine permisiunea FINA.
Aceste reguli generale sunt regulile de bază pentru competiţiile FINA în toate tipurile de nataţie: înot , înot în ape deschise, polo pe apă, sărituri, înot sincron şi masters.
În aceste reguli concurenţii vor însemna înotătorii, înotătorii în ape deschise, săritorii, jucatorii de polo, înotătoarele sincron, înotătorii master, fie bărbaţi, fie femei.
FINA recunoaşte că aceste reguli pot fi adaptate la competiţii de către fiecare federaţie, dar recomandă ca toţi membrii să adere cât mai mult posibil la aceste reguli.
Gr 1.1. Toţi concurenţii vor fi înregistraţi de federaţia naţională pentru a avea drept de participare la competiţii.
GR 2 RELAŢII INTERNAŢIONALE
GR 2.1. O competiţie organizată de o federaţie naţională, un organism regional sau un club, la care participă alte federaţii naţionale, cluburi sau indivizi recunoscute de FINA va fi considerată o competiţie internaţională.
Gr 2.2. O federaţie afiliată la FINA nu va permite ca un club afiliat la altă federaţie să devină membru al său.
GR 2.3. Orice concurent care îşi schimbă temporar sau permanent reşedinţa în altă ţară, se poate înscrie într-un club afiliat federaţiei membre din noua ţară, urmînd a fi considerat ca ţinînd de jurisdicţia acesteia din urma.
GR 2.4. Nici o echipă nu va primi titlul unei ţări sau al unei regiuni sportive dacă concurenţii nu au fost selectaţi de federaţia membră FINA a ţării sau regiunii sportive.
GR 2.5. Când un concurent îşi reprezintă ţara sa sau regiunea sa sportivă, el va fi cetăţean, indiferent dacă prin naştere sau prin naturalizare, al naţiunii pe care o reprezintă cu condiţia ca în cazul în care este cetăţean naturalizat să fi locuit în acea ţară cel puţin un an înainte de acea competiţie. Concurenţii care au mai mult de o cetăţenie, conform legilor respectivelor naţiuni trebuie să aleagă “o cetăţenie sportivă” care să fie sub controlul unei singure federaţii afiliate FINA.
GR 2.6. Orice concurent care şi-a schimbat afilierea de la un organism sportiv tutelar la altul trebuie să fi locuit în teritoriul şi sub jurisdicţia acestuia din urma cu cel puţin 12 luni înainte de prima sa selecţie în echipa reprezentativa a acestei ţări.
GR 2.7. Orice solicitare de schimbare a unei afilieri trebuie aprobată de FINA.
GR 3 TURNEE ÎN ŢĂRI STRĂINE
GR 3.1. Un concurent care concureaza la o întâlnire într-o ţară străină va fi membru al unei federaţii membre afiliate sau al unui club afiliat la aceasta. Acest paragraf se aplică şi la arbitri, oficiali, instructori şi antrenori.
GR 3.2. Toate competiţiile trebuie să fi primit aprobarea federaţiei membre din ţara unde au loc şi toţi concurenţi isau cluburile trebuie să aibă permisiunea federaţiei lor membre respective.
GR 3.3. În toate cazurile de litigiu, se vor aplica regulile federaţiei membre sau ale organismului continental sub a cărui jurisdicţie se ţine competiţia. În timpul J.O., C.M şi la competiţiile FINA, se aplica regulile FINA.
GR 4 RELAŢII NEAUTORIZATE
GR 4.1. Nici o federaţie membră afiliată nu va avea relaţii cu un organism neafiliat sau suspendat.
GR 4.2. Schimbul de concurenţi, administratori, directori, arbitri, oficiali, instructori, antrenori etc cu organisme neafiliate sau suspendate nu este permis.
GR 4.3. Ţinerea unor demonstraţii si/sau prezentări, clinici, antrenamente, concursuri etc. cu organisme neafiliate sau suspendate nu este permisă.
GR 4.4. Biroul poate autoriza relaţiile cu organismele neafiliate sau suspendate ca în regulile GR 4.1 – 4.3 de mai sus.
GR 4.5. Orice individ sau grup care încălcă aceasta regulă va fi suspendat de membrul afiliat o perioada minimă de 1 an, pîna la maximum 2 ani. FINA îşi rezervă dreptul de a reexamina suspendarea făcută de federaţia membră afiliată şi de a o majora pîna la maximum 2 ani, în conformitate cu împrejurările implicate. Federaţia membră afiliată se va supune oricărei astfel de majorări.
GR 4.6. Fiecare federaţie membră care organizează şi conduce o competiţie va respecta cu stricteţe regulile FINA care guverneaza eligibilitatea.
GR 5 ECHIPAMENTUL DE ÎNOT
GR 5.1. Echipamentul de înot (costumul, casca şi ochelarii) al tuturor concurenţilor va fi de bun gust şi potrivit pentru disciplinele sportive individuale şi nu va purta nici un însemn (simbol) care poate fi considerat ofensator.
GR 5.2. Toate costumele trebuie să fie netransparente.
GR 5.3. În competiţiile de înot concurentul trebuie să poarte un costum din una sau doua piese care nu va trece de glezne, de încheietura mâinilor sau peste gât. Nu vor fi considerate ca părţi ale costumului articolele suplimentare (gen benzi pe braţe sau benzi pe picioare) aplicate pe acesta.
GR 5.4. Arbitrul unei competiţii are autoritatea de a exclude orice concurent al cărui costum nu corespunde acestei reguli.
GR 5.5. Înainte de a folosi într-o competiţie, orice costum având design nou, construcţie sau material nou, producătorul acelui costum trebuie să-l prezinte FINA şi să obţină aprobarea sa.
GR 5.6. Producătorii trebuie să se asigure că noul costum de înot aprobat va fi disponibil pentru toţi concurenţii.
GR 6 RECLAMA
GR 6.1. Identificarea sub formă de emblemă pe echipament, de exemplu : costum, cască, ochelari şi costumele de reprezentare, de exemplu : trening, uniformă oficială, încălţăminte, prosoape ori sac de voiaj, este permisă în conformitate cu regulamentele stabilite în Regulamentul Secundar (BL7). În relaţie directă cu o reclamă, costumul de înot format din două piese va fi considerat ca un întreg. Numele şi pavilionul ţării concurentului, sau codul de ţară, nu vor fi considerate ca fiind reclame.
GR 6.2. Reclamele pe corp nu sunt permise în nici un mod.
GR 6.3. Reclamele pentru tutun sau alcool nu sunt permise.
GR 7 ÎNLOCUIRI, DESCALIFICĂRI ŞI RETRAGERI
GR 7.1. Orice concurent înscris poate fi înlocuit cu un alt concurent înscris la Şedinţa Tehnică.
GR 7.2. În toate competiţiile cu excepţia polo pe apă, un concurent sau o echipă care nu doreşte să participe la o semifinală sau finală la care a câştigat calificarea se va retrage în decurs de 30 de minute după preliminariile sau semi-finalele competiţiei unde a avut loc calificarea. Federaţia membră a oricărui concurent care se retrage din serii după Şedinţa Tehnică sau de la o semifinală sau finală în decurs de mai bine de 30 de minute după preliminariile sau semifinalele competiţiei la care s-a câştigat calificarea va plaţi Trezorierului Onorific suma de 100 franci elveţieni; în cazul unei ştafete, duet sau echipă, suma va fi de 200 franci elveţieni.
GR 7.3. Dacă o echipă se retrage de la o competiţie FINA de polo pe apă după ce s-a încheiat tragerea la sorţi, şi fără aprobarea Comitetului de Conducere, atunci acea echipă va fi sancţionată de Birou cu o sancţiune economică de 8000 franci elveţieni din care 6000 franci elveţieni merg la Organizator şi cu suspendarea din toate competiţiile pe o perioadă de minimum 3 luni – maximum 2 ani.
GR 7.4. La înot, sărituri şi înot sincron, în cazul în care concurentul care a concurat în semifinale şi finale este descalificat din orice motiv, inclusiv control medical, locul pe care l-ar fi avut se va acorda concurentului care a terminat următorul şi toţi concurenţii plasaţi mai jos în semifinale sau finale vor avansa un loc. Dacă descalificarea apare după prezentarea premiilor, premiile vor fi returnate şi acordate concurenţilor corespunzători la care se aplică prevederile anterioare.
GR 7.5. Dacă unei erori a unui oficial îi urmeaza o eroare a unui concurent, eroarea concurentului poate fi anulată.
GR 8 INTERZICEREA FUMATULUI
La toate competiţiile internaţionale, nu se va permite fumatul în nici unul din spaţiile destinate concursurilor, nici înainte şi nici după competiţii.
GR 9 JOCURILE OLIMPICE, CAMPIONATELE MONDIALE,
CAMPIONATELE MONDIALE DE ÎNOT (25 m) şi
REGULILE GENERALE PENTRU COMPETIŢIILE FINA
GR 9.1. Organizare
GR 9.1.1. Numai FINA va avea dreptul să organizeze CM şi competiţii FINA de înot, sărituri, polo pe apă, înot sincron şi înot în ape deschise. Termenii Mondial şi FINA nu pot fi utilizaţi în legatură cu competiţii de înot, sărituri, polo pe apă, înot sincron sau înot în ape deschise fără acordul FINA.
GR 9.1.2. Se vor ridica drapelele naţionale ale ţărilor concurenţilor plasaţi pe locurile 1, 2 şi 3 şi se va intona imnul naţional (în versiunea scurtă, după cum s-a stabilit în Carta Olimpică) al ţării campionului din competiţiile individuale şi pe echipe. Aceasta regulă nu se aplică la campionatele master.
GR 9.1.3. Biroul este împuternicit să formuleze toate regulile şi regulamentele pentru organizarea şi desfăşurarea acestor competiţii. Toate regulamentele stabilite de Birou trebuie anunţate şi stabilite cu un an înainte de inaugurarea competiţiei.
GR 9.2 Contestaţii
GR 9.2.1. Contestaţiile sunt posibile:
dacă nu se respectă regulile şi regulamentele pentru desfăşurarea competiţiei,
dacă alte condiţii periclitează competiţia şi/sau concurenţii, sau
împotriva deciziilor arbitrului general; totuşi, nu se va permite nici o contestaţie împotriva deciziilor de fapt.
GR 9.2.2. Contestaţiile trebuie prezentate:
arbitrului general
numai de conducătorul responsabil al echipei
împreuna cu depunerea sumei de 100 franci elveţieni sau echivalent, şi
în decurs de 30 de minute după încheierea competiţiei sau meciului respectiv.
Dacă condiţiile care determină o potenţială contestaţie sunt observate înainte de competiţie, contestaţia trebuie înregistrată înainte de semnalul de start.
GR 9.2.3 Toate contestaţiile vor fi examânate de arbitrul general. Dacă el respinge contestaţia, el trebuie să stabilească motivele deciziei sale. Conducătorul echipei poate face apel împotriva respingerii la Juriul de Apel a cărui decizie va fi definitivă. La J.O şi C.M Comisia pentru fiecare disciplină va examina contestaţia şi va face recomandări Juriului de Apel.
GR 9.2.4. Dacă contestaţia este respinsă, suma depusă va fi remisă conducerii competiţiei. Dacă contestaţia este acceptată, suma va fi returnată.
GR 9.2.5. La sărituri, se poate face o reclamaţie verbală de către concurent sau un oficial responsabil al echipei imediat după executarea unei sărituri, o runda de sărituri sau o secţiune a concursului. Dacă reclamaţia nu este acceptată se poate face o contestaţie formală.
GR 9.3. Juriul de Apel
GR 9.3.1. Pentru J.O şi C.M, Juriul de Apel va fi compus din membrii Biroului şi Membrii Onorifici prezenţi împreună cu Preşedintele sau în absenţa sa, Vice-Preşedintele în calitate de Preşedinte al Juriului. Pentru toate celelalte competiţii FINA, Juriul de Apel va fi compus din delegatul FINA împreună cu membrii Biroului şi membrii Comitetului Tehnic prezenţi, împreună cu delegatul în calitate de preşedinte. Fiecare membru va avea un vot, cu excepţia situaţiilor în care s-a prevăzut altfel, şi în caz de egalitate de voturi, Preşedintele va avea vot decisiv.
GR 9.3.2. Se permite unui membru al juriului să ia cuvântul, dar nu şi să voteze, în cazul în care sunt implicate interesele propriei sale federaţii. Un membru al juriului care acţionează ca oficial nu are voie să voteze dacă contestaţia este împotriva deciziei sale sau a interpretării sale a unei reguli. În caz de urgenţă, juriul poate vota asupra unei situaţii chiar dacă nu a fost posibil să se convoace toţi membrii. Decizia juriului este definitivă.
GR 9.4. Comitetul de conducere
GR 9.4.1. Desfăşurarea reală a tuturor competiţiilor J.O. şi C.M se află sub controlul FINA.
GR 9.4.2. Pentru Jocurile Olimpice şi Campionatele Mondiale Biroul FINA va fi Comitetul de Conducere. Comitetele de Conducere pentru Campionatele Mondiale (25m.), Campionatele Mondiale în Ape Libere, Campionatele Mondiale Masters, Campionatele Mondiale de Tineret la Înot, Sărituri, Polo pe apă şi Înot Sincron, preum şi alte campionate ori competiţii aflate sub jurisdicţia FINA, vor fi numite de Executivul FINA.
GR 9.4.3. Comitetul de Conducere va avea puterea, dacă consideră recomandabil să-şi mărească componenţa cu un reprezentant al ţării unde au loc J.O sau C.M.
GR 9.4.4. Comitetul de Conducere va fi responsabil de întreaga conducere a competiţiei, inclusiv programul competiţiilor, numirea oficialilor şi judecarea contestaţiilor.
GR 9.4.5. Dacă un membru al Comitetului de Conducere absentează de la J.O sau C.M, restul membrilor vor avea puterea de a decide înlocuirea lui, dacă este necesar. 12 membri vor constitui un cvorum.
GR 9.4.6. Când Comitetul de Conducere acţionează ca Juriu de Apel, se va aplica articolul Regulamentului GR 9.3.
GR 9.5. Comisii
GR 9.5.1. Pentru fiecare disciplină de la J.O, C.M şi alte competiţii FINA se va numi o comisie care constă din delegatul tehnic respectiv (la J.O şi C.M) sau membrul de legătură al
Biroului (la alte competiţii FINA) şi Preşedintele şi Secretarul Onorific al fiecărui Comitet Tehnic respectiv.
GR 9.5.2. Subordonate Biroului FINA, comisiile vor fi responsabile de:
desfăşurarea competiţiei la disciplina respectivă,
controlul întregului echipament tehnic şi al instalatiilor înainte de şi în cursul competiţiei
alcătuirea listelor de sarcini pentru oficiali
cercetarea cazurilor de contestaţii pregătindu-le pentru Juriul de Apel
GR 9.6. Programare
GR 9.6.1. Programul competiţiilor
(* indica competiţia desfăşurată numai la C.M în prezent)
GR 9.6.1.1. Înot – Campionatele Mondiale (25 m)
Ştafete: Liber 4x100 m,4x200 m 4x100 m, 4x200 m
Se vor accepta numai timpii de înscriere realizaţi în bazinele de 25 m.
GR 9.6.1.2. Înot – Campionatulele Mondiale (50 m)
Spate 50 m*,100 m,200 m 50 m*,100 m,200 m
Bras 50 m*,100 m,200 m 50 m*,100 m,200 m
Fluture 50 m*,100 m,200 m 50 m*,100 m,200 m
Se vor accepta numai timpii de înscriere realizaţi în bazinele de 50 m.
GR 9.6.1.3. Sărituri
Trambulină 1 m*, 3 m 1 m*, 3 m
Platformă 10 m 10 m
GR 9.6.1.4. Polo pe Apă
GR 9.6.1.5. Înot Sincron
Liber combinat
GR 9.6.1.6. Înot în Ape Libere
10 Km* 10 Km*
5 Km* 5 Km*
GR 9.6.2. O dată stabilit, programul zilnic standard al competiţiilor poate fi modificat numai de Comitetul de conducere FINA şi atunci numai în împrejurari excepţionale. Anunţul modificării trebuie afişat pe panoul Buletinului Oficial cu cel puţin 24 de ore înainte de modificarea în chestiune.
GR 9.6.3. Competiţiile din cadrul Jocurilor Olimpice vor avea loc la datele care urmează să fie fixate de Comitetul Olimpic Internaţional şi FINA împreună. Ele vor fi programate dimineaţa, după amiaza şi seara.
GR 9.6.4. Competiţiile la C.M vor avea loc la date stabilite de Biroul FINA. Ele vor fi programate dimineaţa, după amiaza şi seara.
GR 9.6.5. Nu sunt de dorit alte manifestări sau evenimente în afara programului obişnuit al J.O. sau C.M. şi ele nu pot avea loc în cursul acestor concursuri de înot dacă nu sunt autorizate de FINA.
GR 9.7. Premii – Campionatele Mondiale
GR 9.7.1. Medalii: medaliile de aur, argint şi bronz vor fi acordate primelor trei locuri în competiţiile finale individuale şi pe echipe.
Diplome: diplomele se acorda tuturor celor 8 finalişti din concursurile individuale şi primilor şase finalişţi din concursurile pe echipe.
GR 9.7.2. La concursurile pe echipe, cu excepţia ştafetelor de înot, toţi membrii echipei vor primi medalii.
GR 9.7.3. La ştafetele de înot când au loc preliminarii, medaliile sau diplomele se vor acorda acelor înotători care au participat la serii sau la finală.
GR 9.8. Punctajul
Numai la Campionatele Mondiale se acorda puncte tuturor finaliştilor, conform distribuţiei următoare a punctelor:
GR 9.8.1 INOT
Locurile 1-16; 18,16,15,14, 13,12,11,10, 8, 7, 6, 5, 4, 3, 2, 1 puncte
Ştafete :
Va fi acordat un trofeu pentru echipa cu cel mai ridicat punctaj total. Vor fi atribuite trofee sportivului cu cel mai ridicat punctaj la masculin şi la feminin după cum urmeaza :
Record mondial individual 2 puncte pentru fiecare record doborât
Dacă există egalitate, performanţele se vor compara cu recordurile mondiale şi Comisia de înot va lua o decizie în aceasta privinţă.
GR 9.8.2 INOT IN APE LIBERE
18, 16, 14, 12, 10, 8, 6, 5, 4, 3, 2, 1 puncte
Va fi atribuit un premiu special FINA pe echipe, în baza punctelor acumulate pe acest sistem în probele individuale ;
GR 9.8.3 SARITURI IN APĂ
GR 9.8.4 POLO PE APĂ
Fără puncte. Clasament cu loc.I, loc.II, loc.III s.a.m.d
GR 9.8.5. INOT SINCRON
GR 9.8.6. In caz de egalitate se va acorda punctajul cel mai mare fiecărui concurent sau echipa de ştafeta
GR 10 CAMPIONATELE MONDIALE DE JUNIORI
GR 10.1. FINA poate organiza Campionate Mondiale de Juniori în fiecare disciplină, cu excepţia înotului, în conformitate cu Regulamentele FINA şi în particular cu regulile stipulate în GR 10
GR 10.2 Campionatele Mondiale de Juniori vor fi organizate în mod normal în ani impari.
GR 10.3 Campionatele Mondiale de Juniori vor fi organizate cu controale doping, în acord cu Regulamentele Controlului Doping FINA.
GR 10.4 La toate Campionatele Mondiale de Juniori, Comitetul de Conducere va fi compus din membrii Comitetului Tehnic corespunzător prezenţi la competiţie, cu oficialul de legătură al Biroului în calitate de preşedinte care va avea un vot decisiv, dacă este necesar.
GR 10.5 Alegerea arbitrilor va fi efectuată de Comitetul Tehnic corespunzător supus aprobării Biroului sau Executivului.
GR 10.6. Vârstele juniorilor sunt stabilite în regulile pentru fiecare disciplină (DAG 2, DAG 3 şi DAG 4; WPAG 2 şi SSAG 2.2.)
Biroul a stabilit următorul regulament secundar.
În concordanţă cu Constituţia FINA, articolul C 5, primele trei obiective ale FINA sunt să promoveze şi să încurajeze dezvoltarea Nataţiei pe tot globul, sub toate manifestările ei, să asigure promovarea unui sport liber de droguri şi să promoveze şi încurajeze dezvoltarea relaţiilor internaţionale.
Scopul acestui Cod este de-a garanta că obiectivele FINA vor fi executate în manieră echitabilă, fără interferenţe şi de-a sancţiona incidentele care aduc atingere imaginii activităţii FINA sau care ar putea să o discrediteze.
Acest Cod stabileşte regulile de bază ale comportamentului fair-play şi de natură morală, al disciplinei generale în toate activităţile FINA acoperind toate abaterile stabilite de Membrii, inclusiv organizaţiile continentale, cluburi, echipe, oficiali, sportivi, suporteri, spectatori sau alte persoane implicate în aceste activităţi.
Acest Cod a fost adoptat de Biroul FINA la întrunirea sa de la Fukuoka (JPN) din 24.Iulie 2001, îmbunătăţit de Birou la întrunirea sa de la Shanghai (CHN) din 03.Martie 2005 şi la întrunirea Biroului de la Montreal (CAN) din data de 13.Iulie 2005.
Articolul 1. - SUBORDONARE SI SUPLIMENTARE LA REGULAMENTUL FINA
Acest Cod este subordonat şi suplimentar la toate Regulamentele FINA adoptate de Congresele FINA periodic.
Articolul 2. - APLICAREA CODULUI
Următoarele incidente sau abateri vor face subiectul aplicării acestui Cod:
acte de discriminare (Regulamentul FINA C 4);
acte de rea conduită, inclusiv dar nu limitată doar la, conducere abuzivă, violentă, în manieră deranjantă, deformată sau provocatoare, interferenţă nejustificată, inclusiv nesupunere cu obstrucţionarea ordinii în interiorul sau în afara bazelor sportive, atitudine răutăcioasă, alterarea sau distrugerea proprietăţii ori producerea unor vătămări fizice sau mentale aduse altora;
Înşelînd, inclusiv dar nu limitat doar la, doping, falsificarea sau modificarea certificatelor de naştere, documentelor de indentitate sau a oricăror alte documente indicînd o vîrstă falsă, cetăţenie falsă sau orice altă informaţie falsă cu scopul de-a obţine un avantaj injust pentru un oficial, un sportiv sau o echipă;
condamnare pentru o faptă penală;
acte de rea comportare, inclusiv cele cauzate de consumul de alcool sau alte substanţe, interzise sau nu de Regulamentele FINA, ori alte acte similare;
acte de indiscreţie;
acte de insubordonare şi
părtinire;
Abaterile nejustificate pot fi analizate în mod independent de orice altă măsură luată sau nu de un arbitru sau Comitetele Tehnice ale FINA.
„Regulamentele pentru Măsuri Disciplinare FINA privind jocul de Polo pe Apă” adoptate de Biroul FINA vor tutela în polo pe apă dar nu vor contraveni prevederilor acestui Cod.
Articolul 3. - SANCŢIUNI
Orice Membru al FINA, club, echipă sau persoană individuală care face subiectul acestui Cod, poate să fie sanţionată de Biroul FINA, sau dacă Biroul nu este format, de Comitetul Executiv al FINA, conform Regulamentului FINA C12: „Sancţiuni”. Sancţiunea de părtinire poate fi aplicată unui oficial indiferent de poziţia sa în FINA. Sancţiunile pot fi deasemenea aplicate de Comitetele de Conducere numite anterior de Executivul FINA, făcînd subiectul Dreptului la Apel la Biroul FINA în acord cu Regulamentul FINA C.12.9.2.
Articolul 4. - MENŢIONARE
În aplicarea oricărei sancţiuni, natura abaterii, circumstanţele în care s-a desfăşurat, gravitatea ei, caracterul acţiunii sau orice altă situaţie aflată în consens cu Obiectivele FINA vor fi luate în consideraţie.
Articolul 5. - PRECEDURILE DE APLICARE A SANCŢIUNILOR
Pe baza studiului, verbal sau în scris, al oricărei abateri incluse în acest Cod, va fi aplicat Regulamentul FINA C 12.9.
Articolul 6. - APELURILE
Pentru apelurile îndreptate împotriva sancţiunilor privind incidente sau abateri cuprinse în Articolul 2 al acestui Cod, Regulamentul FINA C 12.9 va fi cel care va decide.
BL 1 PROCEDURA şi REGULAMENTELE
REFERITOARE LA COTIZAŢIILE DE
Bl 1.2. Trezorierul va trimite tuturor federaţiilor membre afiliate la FINA în prima săptămână a lunii octombrie în fiecare an o notă însoţită de o factură solicitând plata cotizaţiei de afiliere în ianuarie anul viitor.
BL 1.2. Orice federaţie membră a cărei cotizaţie de afiliere nu este achitată până la sfârşitul lunii ianuarie în fiecare an trebuie anunţată imediat de Trezorier solicitând plata şi informând federaţia membră că dacă plata nu este efectuată până la 31 marţie ea va fi suspendată de la 1 aprilie până când se achită cotizaţia sau până când Biroul decide altfel.
BL 1.3. Trezorierul va anunţa în luna aprilie orice federaţie membră a cărei cotizaţie de afiliere nu a fost achitată până la 31 marţie că a fost suspendată şi că orice federaţie membră a cărei cotizaţie nu a fost plătită până la 1 iulie poate fi declarată neafiliată de către Birou.
BL 1.4. Trezorierul va înainta Preşedintelui şi Secretarului Onorific FINA în lunile aprilie şi iulie lista federaţiilor membre care nu au achitat cotizaţia de afiliere .
BL 1.5. Secretarul Onorific va anunţa toate federaţiile membre cu privire la toate suspendările şi pierderea afilierii şi când s-a reactualizat calitatea de membru.
BL 1.6. Toate anunţurile la care se referă BL 1.2 – BL 1.4 înaintate federaţiilor membre de către Trezorier sau Secretar vor fi trimise prin scrisoare recomandată.
BL 2 VOTUL PRIN POŞTĂ
BL 2.1. Când se solicitaă sau se decide votul prin poştă, Secretarul Onorific va expedia o recomandată par avion fiecărui membru al Biroului cu o declaraţie clară referitoare la chestiunea care urmează să se voteze solicitând fiecărui membru să-şi trimită votul cu privire la aceasta Secretarului Onorific al FINA şi cererea va menţiona la ce dată se va încheia votul. Această dată nu va fi mai mica de o lună calendaristică după ce s-a expediat chestiunea prin poştă.
BL 2.2. Secretarul onorific poate oricând când a primit suficiente voturi fie să susţină, fie să respingă chestiunea, să anunţe rezultatul votului şi rezultatul astfel anunţat va fi decisiv. Buletinele de vot ale fiecărui membru vor fi păstrate în dosare.
BL 2.3. În decurs de cinci zile de la încheierea votului prin poştă Secretarul Onorific va expedia prin poştă fiecărui membru al Biroului o copie a întrebării şi rezultatului votului.
NOTĂ Aceste proceduri pentru luarea unui vot prin poştă se vor aplica nu numai la Biroul FINA ci şi la toate Comitetele Tehnice FINA, cu excepţia faptului că procedura va fi executată de Secretarul respectivului Comitet Tehnic şi nu de Secretarul Onorific FINA.
BL 3.1 Preşedintele sau altă persoană numită conform C 13.3. sau C 14.4., precum Preşedintele de prezidiu reglementeaza cursul activităţilor şedinţei şi este asistat de prezidiu după cum urmează:
membrii Comitetului executiv al Biroului FINA;
Preşedintele Onorific pe viaţă
BL 3.2. La şedinţele Congresului se pot discuta numai chestiunile înscrise pe ordinea de zi după cum s-a prevăzut în C 13.4 sau C 14.2. Toate discuţiile, propunerile, recomandările şi rezoluţiile se vor baza pe regulile stabilite de FINA. Dacă vreuna din aceste recomandări sau rezoluţii propuse nu sunt conforme regulilor stabilite, ele vor fi respinse automat.
BL 3.3. Moţiunile pentru schimbările sau extensiile ordinei de zi pot fi propuse de membrii acreditaţi ai Congresului oricând, până la sfârşitul Congresului, cu condiţia să fie urgente şi aprobate cu o majoritate de 2/3 din voturi, după cum s-a prevăzut în C 13.9 sau C 14.7.
BL 3.4.1. Moţiunile vor fi tratate conform ordinii de precedenţă după cum s-a tipărit în respectivul supliment sau buletin cu condiţia ca propunerile Biroului să aibă precedenţă.
BL 3.4.2. Moţiunile sunt listate pe numere în ordinea precedenţei numărul 1 având o prioritate mai mare decât orice număr mai mare.
BL 3.4.2 Acţiunea propusă de Biroul FINA va fi anunţată mai întâi la fiecare moţiune (Moţiune recomandată sau nerecomandată).
BL 3.4.4 Moţiunea principală poate fi amendată şi moţiunea amendată poate fi de asemenea amendată (adica un amendament în plus). Un amendament la o moţiune trebuie votat înainte ca moţiunea principală amendată să fie supusă la vot.
BL 3.4.5. Propunerile, în ordinea precedenţei vor fi discutate şi votate cu condiţia ca aceste propuneri să nu fie similare ca sens şi intenţie cu cele deja respinse.
BL 3.4.6. Moţiunile, cu excepţia celor ale Biroului au nevoie de o secundă înainte ca discuţia să poata începe. Preşedintele trebuie să solicite explicit o secundă pentru moţiune. Întrebările cu privire la moţiune, punctele de ordine sau moţiunile retrase nu necesită o secunda.
BL 3.4.7. Delegatului care propune moţiunea trebuie să i se acorde privilegiul de a vorbi pe scurt despre moţiune dacă doreşte. El are dreptul la replică înainte de vot.
BL 3.4.8. Cu excepţia celor prevăzute în BL 3.4.7 delegaţii pot vorbi numai o data la o moţiune. Perioada discursurilor poate fi limitată. Dacă acesta este cazul, durata va fi anunţată în prealabil.
BL 3.4.9. Toţi membrii acreditaţi ai Congresului conform C 13.2. sau C 14.3 au dreptul să pună întrebări în cursul dezbaterii la orice punct de pe ordinea de zi şi să facă comentarii cu privire la metoda de votare. în plus, Biroul are dreptul să prezinte delegaţilor, în formă scrisă, recomandarea sa cu privire la moţiunea prezentată conform C 13.4 sau C 14.2., întotdeauna cu condiţia ca această prezentare să nu fie facută mai târziu de o ora înainte de începerea congresului.
BL3.4.10 Preşedintele sau preşedintele prezidiului are flexibilitatea sau puterea de a lua orice decizii necesare pentru a grăbi activităţile congresului într-un mod eficient şi practic.
BL 3.5.1. Înainte de a supune o moţiune la vot, Preşedintele va prezenta chestiunea în cauză în termeni concişi, clari şi fără echivoc.
BL 3.5.2. Deciziile se vor lua pe baza majoritaţii simple a voturilor delegaţilor prezenţi şi care votează.
BL 3.5.3. Preşedintele va propune aprobării Congresului cel puţin trei persoane care să verifice buletinele de vot la toate votările. Raportul lor va fi dat Preşedintelui sau Secretarului.
BL 3.5.4. Metodele de votare care pot fi adoptate de şedinţe (pentru şi împotrivă) sunt:
prin ridicare de mâini
prin ridicare în picioare (diviziune)
prin strigarea listei (diviziune) sau
prin vot secret, propus şi secondat
BL 3.5.5. Dacă corectitudinea unui vot este pusă sub semnul întrebării Preşedintele sau preşedintele prezidiului şedinţei va decide valabilitatea plângerii, având grijă ca această corectitudine să nu fie o redeschidere a unei moţiuni votate deja. Dacă cineva cere să se redeschidă o chestiune, va fi necesar ca în favoarea acestei situaţii să fie o majoritate de două treimi. În caz contrar, moţiunea va fi respinsă.
Dacă este necesar, alegerea Biroului şi funcţionarilor se va face prin vot secret şi în conformitate cu prevederile C 15.2 şi C 15.3. în cazul tragerii la sorţi pentru locul în buletinul de vot pentru alegerea Biroului, un nou buletin de vot se va lua pe baza candidaţilor implicaţi.
BL 3.7.1. La toate congresele se va numi un Comitet de Revizie în scopul de a corecta, îmbunătăţi, actualiza, modifica sau amenda amendamentele la moţiunile sugerate în cursul discutării unei moţiuni sau a oricărei alte recomandări făcute Congresului de către Birou sau propuse de delegaţi pentru conformitatea deciziilor Congresului.
BL 3.7.2. Când s-a trimis un amendament sau recomandare Comitetului de revizie deciziile cu privire la moţiunea în cauză vor fi amânate, dar Congresul va continua cu ordinea de zi până când Comitetul de revizie a raportat Congresului.
BL 3.8. Procesul verbal al şedinţei
BL 3.8.1 La fiecare Congres, se va ţine o evidenţă completă a procesului verbal al lucrărilor Congresului. Procesul verbal trebuie pus la dispoziţia tuturor federaţiilor membre în decurs de 4 luni după Congres.
BL 3.8.2. Dacă nu se ridică nici un fel de obiecţii în decurs de 2 luni, procesul verbal este aprobat şi pus în circulaţie.
BL 3.8.3. Proiectul procesului verbal original trebuie reţinut până când este confirmat definitiv.
BL 3.8.4. Procesul verbal va fi publicat în Circulara FINA. Pentru motive speciale, federaţiile membre FINA pot fi informate în scris asupra deciziilor la care s-a ajuns înainte de a se publica în Buletin.
BL 4 REGULI INTERNE PENTRU BIROU ŞI COMITETE
Bl 4.1. Secretarul Onorific va asigura ca prima notă a oricărei şedinţe convocate statutar va fi expediată prin poştă cu cel puţin 4 luni înainte de data şedinţei. Dacă nu s-a asigurat cvorumul cu 30 de zile înainte de data şedinţei, şedinţa se va anula.
BL 4.2. Preşedintele FINA sau în absenţa sa Vice Preşedintele numit va prezida toate şedinţele Biroului.
BL 4.3. Dacă nici Preşedintele, nici Vice Preşedintele nu sunt prezenţi la şedinţă, cei prezenţi şi cu drept de vot vor alege pe unul dintre membrii lor să prezideze şedinţa.
BL 4.4. Preşedintele prezidiului va avea vot decisiv în cazul unei egalităţi de voturi.
BL 4.5. Preşedintele sau preşedintele prezidiului are autoritatea şi puterea de a lua orice decizii necesare pentru a urgenta activităţile şedinţei în mod eficient şi practic.
BL 4.6. In intervalul dintre şedinţe, orice acţiune care s-ar putea întreprinde în mod legal poate fi adoptată prin vot trimis prin poştă.